แข็งค่าต่อเนื่อง! บาทเปิด 32.80 บาทต่อดอลลาร์
เงินบาทเปิดตลาด 32.80 บาทต่อดอลลาร์แนวโน้มแข็งค่าต่อเนื่อง ติดตามประชุมกนง.ประเมินเศรษฐกิจช่วงท้ายปี
10 พ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.80 บาท/ดอลลาร์ อ่อนค่าเล็ก น้อยจากเย็นวานนี้ที่ปิดตลาดที่ระดับ 32.76 บาท/ดอลลาร์เช้านี้เงินบาทอ่อนค่าเล็กน้อยจากเย็นวาน การที่เงินบาทแข็งค่าในช่วงนี้เป็นผลจากมีเงินทุนไหลเข้าไทย ทั้งในส่วนของตลาดหุ้น และตลาดพันธบัตร โดย 2 วันแรกของสัปดาห์นี้เงินไหลเข้าเฉพาะตลาดพันธบัตรแล้วกว่า 2 หมื่นล้านบาท ซึ่งทำให้เมื่อวานเงินบาทปิดตลาดแข็งค่าสุดในรอบ 2 เดือน"นักลงทุนต่างชาติ คงเข้ามาพักเงินในตลาดพันธบัตรช่วงสั้นๆ เพราะเห็นว่า trend ต่างๆ เริ่มจะดีขึ้น" นักบริหารเงินระบุทั้งนี้ ต้องติดตามผลประชุมคณะกรรมการนโยบายการเงิน (กนง.) ว่าจะประเมินสถานการณ์เศรษฐกิจไทยช่วงที่เหลือของปีนี้อย่างไร แต่เรื่องอัตราดอกเบี้ยคาดว่าจะคงไว้ในระดับเดิมที่ 0.5% เพราะเงินเฟ้อในไทยยังไม่น่ากังวลนักบริหารเงิน คาดว่า วันนี้เงินบาทจะเคลื่อนไหวในกรอบ 32.65 - 32.90 บาท/ดอลลาร์